Euripides

Euripides (, ; Jawi: ) () ialah seorang penulis tragedi Yunani dari Athens klasik. Bersama Aeschylus dan Sophocles, beliau ialah salah satu daripada tiga penulis tragedi Yunani Purba yang mana karya mereka masih utuh sepenuhnya. Beberapa sarjana purba menyandarkan sebanyak 95 buah drama kepada beliau, tetapi menurut Suda, jumlah maksimum hanyalah 92. Daripada jumlah ini, 18 atau 19 buah terpelihara dalam keadaan hampir lengkap (Rhesus diragui kesahihannya).Walton (1997, viii, xix) Banyak serpihan (ada yang panjang) daripada drama beliau yang lain juga masih wujud. Lebih banyak drama Euripides yang masih elok berbanding Aeschylus dan Sophocles digabungkan, sebahagiannya kerana popularitinya meningkat apabila kepopularan dua orang yang lain ini menurunB. Knox, 'Euripides' in The Cambridge History of Classical Literature I: Greek Literature, P. Easterling and B. Knox (ed.s), Cambridge University Press (1985), p. 316Moses Hadas, Ten Plays by Euripides, Bantam Classic (2006), Introduction, p. ix—beliau menjadi tonggak pendidikan sastera purba dalam Zaman Helenistik, bersama Homer, Demosthenes, dan Menander.L.P.E.Parker, Euripides: Alcestis, Oxford University Press (2007), Introduction p. lx

Euripides dikatakan telah membuat inovasi pentas yang begitu banyak mempengaruhi drama hingga ke zaman moden, terutamanya dalam penggambaran wira mitos tradisional sebagai orang biasa dalam keadaan luar biasa. Pendekatan baru ini mendorong kepada perkembangan awal yang kemudian diadaptasi oleh penulis lain dalam komedi, dan sesetengahnya menjadi ciri kepada roman. Beliau juga dikenali sebagai "penyair yang paling tragik",Julukan "penyair yang paling tragik" diperkenalkan oleh Aristotle, mungkin merujuk kepada kecenderungan terhadap pengakhiran yang menyedihkan, tetapi ia juga mempunyai makna yang lebih luas: "Dalam penggambaran penderitaan manusia, Euripides membawa penonton ke batas ketahanan; sesetengah babak beliau hampir tidak tertanggung." — B. Knox, 'Euripides' dalam The Cambridge History of Classical Literature I: Greek Literature, P. Easterling and B. Knox (ed.s), Cambridge University Press (1985), hlm. 339 kerana tumpuannya kepada kehidupan dalaman dan motivasi watak dengan cara yang belum pernah dilihat sebelumnya.Moses Hadas, Ten Plays by Euripides, Bantam Classic (2006), Introduction, pp. xviii–xixA.S. Owen, Euripides: Ion, Bristol Classical Press (1990), Introduction p. vii Beliau digambarkan sebagai "pencipta ... sangkar yang menjadi pentas untuk Othello karya Shakespeare, Phèdre karya Racine, juga karya Ibsen dan Strindberg," tempat "lelaki dan wanita yang terpenjara menghancurkan satu sama lain kerana cinta dan kebencian mereka yang begitu mendalam".B.M.Knox, 'Euripides' in The Cambridge History of Classical Literature I: Greek Literature, P. Easterling and B. Knox (ed.s), Cambridge University Press (1985), p. 329 Namun, beliau juga dianggap sebagai moyang sastera kepada penulis komedi seperti Menander dan George Bernard Shaw.Moses Hadas, Ten Plays by Euripides, Bantam Classic (2006), Introduction, pp. viii–ix

Dikenali di kalangan penulis Athens klasik kerana simpati luar biasanya terhadap mangsa masyarakat, termasuk wanita, hamba atau orang luar, para sezamannya mengaitkan beliau dengan Socrates sebagai peneraju intelektualisme yang merosot. Kedua-duanya sering menjadi sasaran sindiran oleh penulis komedi seperti Aristophanes. Socrates akhirnya diadili dan dihukum mati kerana didakwa merosakkan masyarakat. Biografi purba menyatakan bahawa Euripides memilih untuk membuang diri pada usia tua dan meninggal dunia di Makedonia,Denys L. Page, Euripides: Medea, Oxford University Press (1976), Introduction pp. ix–xii namun sarjana moden kini mempersoalkan kesahihan sumber tersebut.

Nota

Rujukan

Bibliografi









Bacaan lanjut
























Kategori:Kelahiran 480-an SM
Kategori:Kematian 400-an SM
Kategori:Penulis drama dan penulis Yunani Purba
Kategori:Penyair Yunani Purba
Kategori:Rakyat Athens abad ke-5 SM
Kategori:Pembesar istana Archelaus dari Makedonia
Kategori:Penulis abad ke-5 SM
Kategori:Penyair tragedi
Kategori:Orang dari Pulau Salamis